text: таянов санақ қалабайұлы (1936 жылы туған, атырау облысы есбол ауданы кулагин ауылы) мұнайшы. қаражанбас кен орнын тұңғыш ашушы (1974). атырау политехникалық техникумы жанындағы мастерлер курсын бітірген (1965). 1958 1963 жылдары индер экспедициясында жүргізуші, бұрғышының көмекшісі, бұрғышы, 1963 –1991 жылдары кешенді экспедициясында бұрғышы, бұрғылау мастері. еңбек қызыл ту (1971), октябрь революциясы (1984) ордендерінің иегері. ақтау қаласының құрметті азаматы (1997).